**AIŠKINAMASIS RAŠTAS**

Dėl Molėtų rajono savivaldybės tarybos 2016 m. kovo 31 d. sprendimo Nr. B1-61 “Dėl Molėtų rajono savivaldybės bendrojo ugdymo mokyklų tinkle pertvarkos 2016-2020 metų bendrojo plano patvirtinimo” 1 priedo pakeitimo

**1. Parengto tarybos sprendimo projekto tikslai ir uždaviniai**

Sprendimo projekto tikslas – sudaryti galimybę priimti kitus su Molėtų r. Giedraičių Antano Jaroševičiaus gimnazijos Dubingių skyriaus likvidavimu susijusius sprendimus. Poreikis likviduoti skyrių atsirado dėl ženkliai sumažėjusio mokinių skaičiaus. 2020-2021 m. m. 1-4 klasių komplekte lieka 8 mokiniai bei mišrioje ikimokyklinėje ir priešmokyklinėje grupėje – 8 vaikai.

2020-2022 m. skyriuje 1- 4 klasėse ir mišrioje grupėje iš viso būtų 10 mokinių, 2022-2023 m. m. – 8 mokiniai, 2023-2024 m. m. – 7 mokiniai.

Mokyklos pastatui 2020/2021 mokslo metams būtini didelių išlaidų reikalaujantys remonto darbai. Rajono savivaldybės mero susitikimuose su Dubingių bendruomene buvo ieškoma optimalaus problemos sprendimo, kol 2020 m. liepos 1 d. susirinkime (susirinkimo protokolo Nr. 1 ) bendru sutarimu buvo nutarta likviduoti Molėtų r. Giedraičių Antano Jaroševičiaus gimnazijos Dubingių pagrindinio ugdymo skyrių ir organizuoti ikimokyklinio amžiaus vaikų pavėžėjimą iki Molėtų „Vyturėlio“ vaikų lopšelio-darželio Giedraičių skyriaus, o priešmokyklinės grupės ir pradinių klasių mokinių pavėžėjimą iki Molėtų r. Giedraičių Antano Jaroševičiaus gimnazijos. Molėtų r. Giedraičių Antano Jaroševičiaus gimnazijos taryba 2020 m. liepos 3 d. savo posėdyje protokoliniu nutarimu Nr. MT-4 pritarė sprendimui keisti Molėtų rajono savivaldybės tarybos 2016 m. kovo 31 d. sprendimu Nr. B1-61 patvirtintą Molėtų rajono savivaldybės bendrojo ugdymo mokyklų tinklo pertvarkos 2016-2020 metų bendrąjį planą ir likviduoti Molėtų r. Giedraičių Antano Jaroševičiaus gimnazijos Dubingių pagrindinio ugdymo skyrių.

Sprendimas būtinas, siekiant tikslo mažinti tuščių mokymosi vietų skaičių ir racionaliau panaudoti švietimui skirtas lėšas.

**2. Šiuo metu esantis teisinis reguliavimas**

Lietuvos Respublikos vietos savivaldos įstatymas, Mokyklų, vykdančių formaliojo švietimo programas, tinkle kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 “Dėl mokyklų, vykdančių formaliojo švietimo programas, tinkle kūrimo taisyklių patvirtinimo”, Mokyklos bendruomenės sprendimų dėl savivaldybės mokyklų tinklo kūrimo priėmimo tvarkos aprašas, patvirtintas Švietimo ir mokslo ministro 2011 m. liepos 5 d. įsakymu Nr. V-1212.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą, bus galima priimti kitus su Molėtų r. Giedraičių Antano Jaroševičiaus gimnazijos Dubingių pagrindinio ugdymo skyriaus likvidavimu susijusius sprendimus. Nepriėmus šio sprendimo, numatomas skyriaus likvidavimas iki 2020 m. rugsėjo 1 d. būtų negalimas.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas.

**5. Lėšų poreikis ir jų šaltiniai**

Po to, kai savivaldybės taryba priims sprendimus dėl skyriaus likvidavimo, atleidžiamiems darbuotojams reikės lėšų išeitinėms išmokoms išmokėti.

**6. Vykdytojai, įvykdymo terminai**

Molėtų rajono savivaldybės Kultūros ir švietimo skyrius, Molėtų r. Giedraičių Antano Jaroševičiaus gimnazijos direktorė Irina Žiupkienė.